b'\n_START_ARTICLE_\nTrebevi\xc4\x87\n_START_PARAGRAPH_\nTrebevi\xc4\x87 (serbia \xd0\xa2\xd1\x80\xd0\xb5\xd0\xb1\xd0\xb5\xd0\xb2\xd0\xb8\xd1\x9b) on m\xc3\xa4gi ja k\xc3\xbcla Bosnias ja Hertsegoviinas, 10 km Sarajevost idas. _NEWLINE_1984. aasta taliol\xc3\xbcmpiam\xc3\xa4ngudeks ehitati Trebevi\xc4\x8di bobirada. Sellel peeti 11.\xe2\x80\x9318. veebruaril 1984 ol\xc3\xbcmpiam\xc3\xa4ngude kelgutamis- ja bobis\xc3\xb5iduv\xc3\xb5istlused._NEWLINE_Bobiraja ehitus maksis 10 miljonit dollarit, veidi alla k\xc3\xbcmnendiku kogu ol\xc3\xbcmpia maksumusest. 13 kurviga bobiraja pikkus oli 1243 m, m\xc3\xb5nes l\xc3\xb5igus t\xc3\xb5usis kiirus kuni 140 km/h. P\xc3\xa4rast ol\xc3\xbcmpiat ei suudetud bobirajale enam kasutust leida, sest Jugoslaavias kelgutamist ega bobis\xc3\xb5itu ei harrastatud._NEWLINE_Jugoslaavia lagunemise j\xc3\xa4rel tekkinud kodus\xc3\xb5jas kasutati bobirada kaevikuna.'